alexandrainst/scandi-wiki huggingface dataset:
Riksdagsvalget i Sverige 2018

Riksdagsvalget i Sverige 2018 ble avholdt søndag 9. september 2018.  I valget ble medlemmer av den svenske nasjonalforsamlingen, Sveriges riksdag, for perioden 2018 til 2022 valgt. Samtidig ble det også avholdt almene valg til kommune- og landstingsfullmäktige. Foruten de åtte riksdagspartiene, der Socialdemokraterna, Moderaterna og Sverigedemokraterna har ligget høyest i opinionen helt siden riksdagsvalget i 2014, stiller også et antall øvrige partier opp, deriblant Feministisk Initiativ, Piratpartiet og Enhet (som ble største parti utenfor Riksdagen i riksdagsvalget i 2014), samt nye partier som  og Alternativ för Sverige.

Som i 2014 fikk ingen av de to blokkene i svensk politikk flertall i riksdagen. Moderaternas leder Ulf Kristersson krevde på valgnatten at statsminister Stefan Löfven (S) skulle gå av,
men Löfven annonserte i sin tale til Sosialdemokratenes valgvake en time senere at han ville sitte fram til riksdagens åpning og inviterte til blokkoverskridende samarbeid. Etter tre måneder og to avstemninger har Riksdagen i desember 2018 fortsatt ikke stemt inn noen ny statsminister, og Löfvens regjering har derfor fortsatt som en overgangsregjering. 12. desember 2018 stemte Riksdagen igjennom et statsbudsjettforslag fra Moderaterna og Kristdemokraterna.

Etter fire måneder med usikkerhet rundt valget, ble det avgjort at det er Stefan Löfven som blir statsminister i Sverige etter å ha blitt stemt frem i Riksdagen 18. januar 2019. 115 riksdagsmedlemmer stemte for Löfven, 153 imot og 77 stemte blankt. Det blir derfor en regjering med Socialdemokraterna og Miljöpartiet - med støtte fra Centerpartiet og Liberalerna for å få flertall i budsjettspørsmål.

Informasjon foran valget 
Foran valget i 2018 viste en undersøkelse laget av Internetstiftelsen i Sverige at internettets betydning som informasjonskilde og arena for politisk engasjement hadde økt. 71 prosent av alle internettbrukere i Sverige tok del av politisk informasjon på internett. Det er et tall som har økt kraftig siden riksdagsvalget i 2014, da den lå på 46 prosent. Når det kom til å angi viktige informasjonskilder, var fjernsyn den viktigste for 73 prosent av de svarende i undersøkelsen, som ble fulgt av en delt andreplass for papiraviser, venner/familie, dagsaviser på internettet samt radio, som samtlige havnet rundt 56 prosent.

Resultat 
 Stemmer fra utlandet og forhåndsstemmer som ikke nådde fram til valglokalet i tide ble først tatt med under 2. opptelling som var ferdig torsdag 13. september.

Se også 
 Kommune- og landstingsvalget i Sverige 2018

Referanser 

2018 i Sverige
Valg i 2018
Valg i Sverige
Sveriges riksdag
Mølleelva kraftverk

Mølleelva kraftverk er et vannkraftverk ved Kåfjord i Alta kommune i Troms og Finnmark.

Det er et elvekraftverk som utnytter et fall på 389 meter.

Installert effekt er 4,5 MW fra en peltonturbin. Årsproduksjon er 11,9 GWh.

Det har vært kraftverk i Mølleelva siden 1906, i forbindelse med gruvevirksomhet. Det ble ødelagt i en flom i 1932.

Referanser

Kilder
 
 NVE vannkraftdatabase

Småkraftverk i Troms og Finnmark
Kraftverk i Alta
Alta Kraftlag
Kraftverk etablert i 2018
Gullrutens hederspris

Hedersprisen er en av prisklassene under TV-bransjens prisutdeling Gullruten. Prisen deles ut for å hedre personer eller programmer for lang innsats og er blitt delt ut hvert år siden første utdeling i 1998. I motsetning til de fleste andre prisklassene er hedersprisen ikke åpen for påmelding. Prisen har også gått under navnene Gullrutens hederspris og årets hederspris. Det deles også ut en egen æresfagpris under Gullrutens fagpris.

Vinnere 
 1998: Erik Bye
 1999: Ingrid Espelid Hovig
 2000: Hans Chr. Alsvik
 2001: Pål Bang-Hansen
 2002: Rolv Wesenlund
 2003: Dan Børge Akerø
 2004: Trond Kirkvaag
 2005: Arne Scheie
 2006: Ragnhild Sælthun Fjørtoft
 2007: Kjell Kristian Rike og Jon Herwig Carlsen
 2008: Geir Helljesen 
 2009: Bjørn Hansen
 2010: Anette Hoff og Sossen Krohg
 2011: Karen-Marie Ellefsen
 2012: Odd Karsten Tveit
 2013: Trond-Viggo Torgersen
 2014: Hallvard Flatland
 2015: Oddgeir Bruaset
 2016: Anne Grosvold
 2017: Wenche Andersen
 2018: Thomas Numme og Harald Rønneberg
 2019: NRK Dagsrevyen
 2020: ikke utdelt grunnet koronaviruspandemien
 2021: ikke utdelt
 2022: Anne-Kat. Hærland

Referanser

Eksterne lenker 
 Gullrutens hjemmeside

Gullruten
Svømming under EM i svømmesport 2018 – 100 meter fri kvinner

100 meter frisvømming kvinner  er en svømmeøvelse som blir arrangert under Langbane-EM i svømming 2018 i Glasgow i Storbritannia. Øvelsen blir svømt den 7. og 8. august 2018.

Rekorder
Før konkurransen var gjeldende verdens-, europa- og mesterskapsrekord som følger:

Referanser 

100 meter fri kvinner
Svømming under EM i svømmesport 2018 – 200 meter rygg kvinner

200 meter ryggsvømming kvinner er en svømmeøvelse som blir arrangert under Langbane-EM i svømming 2018 i Glasgow i Storbritannia. Øvelsen blir svømt den 8. og 9. august 2018.

Rekorder
Før konkurransen var gjeldende verdens-, europa- og mesterskapsrekord som følger:

Referanser 

|200 meter rygg kvinner
Svømming under EM i svømmesport 2018 – 200 meter individuell medley menn

200 meter individuell medley menn er en svømmeøvelse som blir arrangert under Langbane-EM i svømming 2018 i Glasgow i Storbritannia. Øvelsen blir svømt den 5. og 6. august 2018.

Rekorder
Før konkurransen var gjeldende verdens-, europa- og mesterskapsrekord som følger:

Referanser 

200 meter individuell medley menn
Barbara Dex

Barbara Maria Karel Deckx (født 22. januar 1974 i Turnhout i Belgia), best kjent som Barbara Dex, er en belgisk sanger og artist. Hun er best kjent for å ha representert Belgia i Eurovision Song Contest 1993 med sangen «Iemand als jij» (noen som deg). Sangen endte på sisteplass, men hun fikk senere stor oppmerksomhet takket være sitt egendesignede klesplagg som hun stilte på scenen med. Eurovision-fansiden House of Eurovision opprettet i 1997 en årlig avstemning for å kåre konkurransens verst kledde, og oppkalte prisen etter Barbara Dex. Barbara Dex Award deles fremdeles ut hvert år.

Dex vendte tilbake til den belgiske finalen i 2004, der hun kom på tredjeplass med «One Life» sammen med artisten Alides. Hun prøvde seg ytterligere en gang i 2006 med sangen «Crazy» som kom på femteplass.

Hun er ett av tre barn til Marcel Deckx, en belgisk sanger bedre kjent under scenenavnet Marc Dex. Hennes bror, Tom Deckx, har spilt bassgitar i gruppene Tush og Nuts.

Diskografi 
Dex har utgitt flere album siden 1993:

Album 
Det første albumet, Iemand, inneholdt sanger på nederlandsk, de øvrige er på engelsk. I 2018 ga hun på nytt ut et nederlandskspråklig album.

 Iemand (1993)
 Waiting for a New Moon (1994)
 Tender Touch (1996)
 Strong (1998)
 Timeless (2001)
 Enjoy: a Taste of Gospel (2003)
 Blue-eyed Girl (2006)
 Only One Me (2008)
 I Am Barbara Dex (2011)

 Dex, Drugs & Rock 'n' Roll (2016)
Dex Tot De Tweede Macht (2018)

Singler (utvalg) 
 «One life» (2004)
 «Crazy» (2006)
 «I Am» (2010)
 «Before» (2011)

Barbara Dex Award 
Siden 1997 har den årlige Barbara Dex Award blitt tildelt den verst kledde artisten i Eurovision Song Contest. I årene 1997–2016 ble den stemt frem av leserne til nettsiden House of Eurovision,. Siden 2017 har prisen blitt delt ut av songfestival.be.

Referanser

Eksterne lenker 
 
 
 
 

 
 
 
 

Belgiske sangere
Fødsler i 1974
Deltakere i Eurovision Song Contest
Personer fra Turnhout
Lássajávri

Lássajávri er en innsjø i Kvænangen kommune. Den er regulert som magasin for Småvatna kraftverk. Reguleringshøyden er 24 meter, mellom 519 og 543 meter over havet.

Referanser 

Innsjøer i Kvænangen
Reservoarer i Troms og Finnmark
Svømming under EM i svømmesport 2018 – 200 meter individuell medley kvinner

200 meter individuell medley kvinner er en svømmeøvelse som blir arrangert under Langbane-EM i svømming 2018 i Glasgow i Storbritannia. Øvelsen blir svømt den 7. og 8. august 2018.

Rekorder
Før konkurransen var gjeldende verdens-, europa- og mesterskapsrekord som følger:

Referanser 

200 meter individuell medley kvinner
Sherida Spitse

Sherida Spitse (født 29. mai 1990) er en nederlandsk fotballspiller som spiller for Ajax og det nederlandske landslaget.

Hun har vunnet The Double i Norge fire ganger til sammen med henholdsvis LSK Kvinner og Vålerenga. Hun var kaptein for Nederland da de ble europamester i EM i 2017.

Klubbkarriere

VV Sneek, SC Heerenveen og FC Twente 
Hun startet karrieren sin i VV Sneek før hun gikk til SC Heerenveen når den nederlandske toppdivisjonen, Eredivisie, ble etablert i 2007. Hun spilte 100 offisielle kamper på sine fem sesonger i Heerenveen. Da den nederlandske og den belgiske ligaen ble slått sammen til BeNe League i 2012, gikk Spitse til FC Twente. Hun var med å vinne ligaen med Twente både i 2012–13 og i 2013–14.

LSK Kvinner 
I desember 2013 ble det kjent at Spitse hadde signert til LSK Kvinner i Toppserien. Hun var de neste årene med på LSK Kvinners storhetstid med både seriegull og cupgull i alle sine tre sesonger i klubben fra 2014 til 2016. I desember 2016 ble det kjent at hun hadde taket nei til nytt kontraktsforslag og dermed ville forlate klubben.

Tilbake til FC Twente 
I desember 2016 signerte hun en kontrakt ut sesongen med sin tidligere klubb FC Twente, kontrakten ble sommeren 2017 forlenget med ett år.

Vålerenga 
I desember 2017 ble det kjent at Spitse hadde signert en toårskontrakt med Vålerenga, og vendte dermed tilbake til norsk fotball. Hun ble raskt utnevnt til kaptein og ble lagets toppscorer i 2018-sesongen. I mai 2019 ble det kjent at hun hadde forlenget kontrakten med Vålerenga ut 2021-sesongen. Dette til tross for at hun var ønsket av klubber som Bayern München og Manchester United.

I 2019 ble Spitse rangert som nummer 50 på listen over de 100 beste kvinnelige fotballspillerne i verden av The Guardian. Hun ble kåret til årets spiller i Toppserien samme år, i en sesong som endte med sølv til Vålerenga i både serie og cup.

I november 2020 ble det kjent at Spitse kom til å forlate klubben etter sesongen, og hadde signert for Ajax. Dette etter at familien hadde flyttet hjem til Nederland under koronapandemien. Men før hun flyttet hjem skulle hun utføre det hun kom til klubben for, nemlig å vinne. I desember 2020 var hun med å sikre både seriegull og cupgull for Vålerenga, og tok dermed sin fjerde the double i norsk fotball.

Ajax 
I november 2020 ble hun presentert som ny Ajax-spiller fra januar 2021.

Landslagskarriere 
Hun debuterte for Nederlands A-landslaget allerede i 2006 som 16-åring. Hun ble tatt ut til Nederlands tropp til EM i 2009. Senere har hun også spilt EM i 2013 og 2017, og VM i 2015 og 2019.

Hun ble etterhvert utnevnt til kaptein på det nederlandske landslaget og ledet laget til gull i EM i 2017, og sølv i VM i 2019.

Referanser

Eksterne lenker

Nederlandske fotballspillere
Fotballspillere for LSK Kvinner
Fotballspillere for Vålerenga Fotball
Fotballspillere for FC Twente
Personer fra Súdwest-Fryslân
Stuora Mollešjávri

Stuora Mollešjávri er en innsjø øst i Nordreisa kommune.

I forbindelse med kraftutbygging på 1970-tallet, ble vannet ført i tunnel over til Ábojávri i nordøst. Vannstanden i Stuora Mollešjávri ble permanent senket fem meter, og det naturlige utløpet i sør er dermed tørrlagt. På denne måten har elva Mollešjohka mistet 16,4 % av sitt nedbørfelt, og de øverste kilometrene er tørrlagt.

Referanser 

Innsjøer i Nordreisa
Reservoarer i Troms og Finnmark
Mikael Tørset Johnsen

Mikael Tørset Johnsen  (født 4. juli 2000) er en norsk fotballspiller som spiller for den amerikanske klubben Oakland Roots SC, på lån fra den italienske klubben .

Karriere

Rosenborg
Den 29. april 2019  fikk han sin Eliteserie-debut for  mot .

Den 15. mai 2019 skrev han under en toårskontrakt med Rosenborg.

Den 26. november 2019 skrev han under en toårskontrakt med Rosenborg ut 2021.

Feyenoord
Den 28. august 2020 ble han lånt ut til den nederlandske klubben Feyenoord Rotterdam U21.

Den 15. januar 2021 ble han lånt ut til den nederlandske klubben Feyenoord Rotterdam U21.

Landslaget
Han ble tatt ut i Norges tropp til U19-EM 2019 i Armenia.

Referanser

Eksterne lenker 
 

Norske fotballspillere
Fotballspillere for Tiller IL
Fotballspillere for Rosenborg BK
Fotballspillere for SS Calcio Venezia
Fotballspillere for Oakland Roots SC
Fødsler i 2000
Store Hestvatnet

Store Hestvatnet er en innsjø ved Bergsbotn i Senja kommune. Den er regulert som magasin for Bergsbotn kraftverk. Reguleringshøyden er 11 meter.

Innsjøen har naturlig et ganske lite nedbørfelt, men får overført vann gjennom tunnel fra Roaldsvatnet via Lille Hestvatnet.

Referanser 

Innsjøer i Senja kommune
Reservoarer i Troms og Finnmark
Berg (Senja)
Belarus under EM i friidrett 2018

Hviterussland deltok under EM i friidrett 2018 som ble arrangert 6.–12. august 2018 i Berlin.

Medaljevinnere

Referanser 

Nasjoner under EM i friidrett 2018
Hviterussland under EM i friidrett
EM i friidrett 2018
FBI (TV-serie)

FBI er en amerikansk fjernsynsserie produsert av Dick Wolf. Den ble bestilt i 13 avsnitt den 20. september 2017 og er planlagt for kringkasting i 2018-2019-sesongen på CBS, der serien er planlagt å sendes på tirsdager, klokken 21, fra 25. september  2018. En første trailer ble gjort tilgjengelig 16. mai 2018.

Rolleliste 

 Missy Peregrym som Maggie Bell
 Jeremy Sisto som Jubal Valentine
 Zeeko Zaki som Omar Adom 'OA' Zidan, 
 Ebonée Noel som Kristen Chazal
 Sela Ward som Dana Mosier

Produksjon

Utvikling 
Seriens opprinnelse går tilbake til presserunden for Television Critics Association sommeren 2016, der Wolf avslørte planer om en kriminaldramaserie, lagt til New York, og satt i FBIs verden. Wolfs opprinnelige plan var å lansere serien på NBC som en spin-off til hans New York-serie Law & Order: Special Victims Unit, der det var meningen å introdusere en FBI-rollefigur, men NBC valgte til slutt å ikke gå videre med planen, og ideen ble senere satt på vent av ulike grunner. Serien vil være Wolfs første dramaserie på 15 år til å lanseres på en annen kanal enn NBC.

Rollebesetning 
Den 16. mai 2018, dagen da serien ble lagt til sendeskjema for høsten 2018, ble det kunngjort at Connie Nielsen, som var gitt rollen som FBI-agent Ellen i den opprinnelige pilotepisoden, hadde forlatt serien av ukjente grunner. Det ble senere klart at Nielsens rolle ville ikke bli besatt av noen annen, og vises stadig i den første episoden, men Sela Ward vil ta over som den nye rollefiguren Dana Mosier fra og med episode 2, i en lignende rolle som Nielsen.

Referanser

Eksterne lenker 
 

TV-produksjoner på CBS
FBI
John Leguizamo

John Alberto Leguizamo (født 22. juli 1964 i Bogotá i Colombia) er en amerikansk skuespiller, stand-up-komiker, filmprodusent, dramatiker og manusforfatter.

Karriere 
Han fikk sitt gjennombrudd i 1993 som Luigi i filmen Super Mario Bros. og hadde samme år en birolle som Benny Blanco i gangsterfilmen Carlito's Way. Han er også kjent som stemmen til dovendyret Sid i de animerte Istid-filmene og spilte antagonisten Tybalt i Baz Luhrmanns Romeo + Juliet og rollen som Ben, en leiesoldat og skurk i den kommende actionfylte Violent Night.

Filmografi 
 1989 De kalte oss helter
 1990 Die Hard 2
 1993 Super Mario Bros. (film)
 1993 Carlito's Way
 1996 The Fan
 1996 Romeo + Juliet
 1996 Ordre fra høyeste hold
 1999 Summer of Sam
 2002 Istid
 2002 Spun
 2002 Collateral Damage
 2005 Land of the Dead
 2005 Assault on Precinct 13
 2006 Istid 2
 2008 The Happening
 2009 Istid 3: Dinosaurene kommer
 2011 The Lincoln Lawyer
 2012 Istid 4: Kontinenter på avveie
 2013 Kick-Ass 2
 2013 The Counselor
 2014 John Wick
 2015 American Ultra
 2016 Istid: På kollisjonskurs
 2017 John Wick: Chapter 2
 2020 The Night Clerk
 2022 Violent Night

Referanser

Eksterne lenker 
 
 

Skuespillere fra USA
Personer fra Bogotá
Lill Yvonne Karlsrud

Lill Yvonne Karlsrud er en norsk fotballspiller som er målvakt fra Jevnaker.

Hun spilte for Kolbotn Fotball Kvinner, Liungen Idrettsforening, Klepp Kvinner Elite, Medkila Idrettslag i Harstad, Vålerenga Fotball Damer og Fortuna Ålesund før hun gikk til LSK Kvinner Fotballklubb foran Toppserien 2016 og vant The Double før hun la keeperhanskene på en hylle.

Omkring 2012 var hun i troppen til A-laget av Norges kvinnelandslag i fotball.

Referanser

Eksterne lenker

Norske fotballspillere
Personer fra Jevnaker kommune
Fotballspillere for Kolbotn IL
Fotballspillere for Klepp IL
Fotballspillere for Medkila IL
Fotballspillere for Vålerenga Fotball
Fotballspillere for LSK Kvinner
Fotballspillere for Fortuna Ålesund
Liv Ramskjær

Liv Ramskjær (født 30. september 1958) er generalsekretær i Norges museumsforbund (NMF). 

Hun er cand.philol. i historie og har bakgrunn fra Kulturrådets museumsseksjon, Riksarkivet, Norsk Teknisk Museum og ABM-utvikling.

Referanser 

Generalsekretærer
Tupac Shakurs diskografi

Diskografien til Tupac Shakur, en amerikansk rapper, består av 11 studioalbum. Fem ble sluppet før Shakur dødsfall 13. september 1996 og syv var posthume utgivelser. Det første posthume albumet var The Don Killuminati: The 7 Day Theory utgitt 5. november 1996 (selv om albumet var ferdig før Shakurs død). Fra juni 2014 var han den nest mest solgte rap- eller hiphop-artisten av Nielsen SoundScan-æraen (salgssporingssystem) i USA med 29,235,000 solgte album.

Album

Studioalbum

Posthume album

Felles album

Konsertalbum

Samlealbum

Filmmusikk

Noter

Referanser

Diskografi
Diskografier
Mark Donskoj

Mark Semjonovitsj Donskoj (russisk: Марк Семёнович Донско́й), født 6. mars 1901 i Odessa, Det russiske keiserdømmet, død 21. mars 1981 i Moskva) var en sovjetisk filmregissør.

Filmer i utvalg (regi) 
1938 – Maksim Gorkijs liv. 1. Barndom
1939 – Maksim Gorkijs liv. 2. Ute blant folk
1940 – Maksim Gorkijs liv. 3. Mine universitet
1944 – Regnbuen
1945 – De ukuelige
1947 – Lys over tundraen
1949 – Alitet ukhodit v gory
1955 – Moren
1957 – Dorogoj tsenoj (oversatt: Hesten som gråt)
1959 – Foma Gordejev
1962 – Zdravstvujte, deti!
1966 – En mors hjerte
1966 – Vernost materi

Referanser

Eksterne lenker 
 

Russiske regissører
Sovjetiske regissører
Personer fra Odesa
Skal vi danse (sesong 14)

Den 14. sesongen av Skal vi danse hadde premiere 1. september 2018 og ble avsluttet 17. november 2018. Dommerpanelet for denne sesongen bestod av Trine Dehli Cleve, Egor Filipenko, Merete Lingjærde og Tore Petterson. Programledere var Katrine Moholt og Anders Hoff.

Frank Løke ble diskvalifisert av produksjonen etter at han i tredje runde opptrådte i boratkostyme uten å ha fått tillatelse til det. Aune Sand, som røk ut i samme program, overtok plassen til Løke.

Par
Følgende kjendiser deltok i den 14. sesongen av Skal vi danse:

Resultater 

 viser paret som fikk førsteplass.
 viser paret som fikk andreplass.
 viser parene som var i fare for å ryke ut, men gikk videre.
 viser paret som vant danseduell og gikk videre.
 viser paret som ble stemt ut direkte eller i danseduell.
 viser paret som ble stemt ut, men hentet inn igjen.
 viser paret som ble diskvalifisert.
 viser paret som trakk seg.
Grønne poeng viser høyeste poengsum for hver uke.
Røde poeng viser laveste poengsum for hver uke.

Gjennomsnitt

Danse og sanger

Uke 1: Premiere

Uke 2

Referanser

Eksterne lenker 
Skal vi danse

Skal vi danse
Mathias Berntsen

Mathias Berntsen (født 5. februar 1996) er en norsk sandvolleyballspiller fra Åmli, som har vunnet fire gull i sandvolleyball-NM. Han er en del av landslagssatsingen til Beach Volley Vikings, og spiller sammen med Hendrik Mol. Berntsen er europamester i U20-klassen sammen med Anders Mol. Under EM i 2018 endte Berntsen og H. Mol på en 17. plass. 28. juni 2019 ble Mol/Berntsen norgesmestere under NM-uka i Stavanger. I 2021 vant Berntsen på nytt NM, denne gangen sammen med Jonas Kvalen. I tillegg er han norgesmester både fra 2016 og 2017, da i par med Øyvind Hordvik og Anders Mol.

Referanser

Eksterne lenker 
 

Norske sandvolleyballspillere
Norgesmestere
Personer fra Åmli kommune‎
Deltakere under Sommer-OL for ungdom 2014
Hendrik Mol

Hendrik Nikolai Mol (født 10. mars 1994) er en norsk sandvolleyballspiller fra Strandvik. Mol ble norgesmester i sandvolleyball både i 2019 og 2020. Han er en del av landslagssatsingen til Beach Volley Vikings, og er pr. 2019 lagkamerat med Mathias Berntsen. Mol har vunnet VM-sølv i U23-klassen sammen med Lars Fredrik Tvinde. 28. juni 2019 ble Mol/Berntsen norgesmestere under NM-uka i Stavanger. Året etter forsvarte Mol tittelen, nå sammen med Svein Solhaug.

Referanser

Eksterne lenker 
 

Norske sandvolleyballspillere
Norgesmestere
Personer fra Fusa kommune‎
Konsept

Konsept kan vise til:

Konseptkunst
Konseptvalgutredning
Konseptbil – en type kjøretøy
Konseptklasse
Fellestjenestene for museene i Rogaland

Fellestjenestene har som formål å løfte det faglige arbeidet og styrke samarbeidet mellom de fylkeskommunalt støttede museene i Rogaland.

Bakgrunn 
I 2011 ble det vedtatt Regional plan for museum 2011-2014  i Rogaland. I planen heter det at: 
«Framleis er musea forholdsvis små og har vanskar med å dekka alle fagområde og ansvarsoppgåver på ein tilfredsstillande måte. Dette gjeld særleg i høve til samlingsforvaltning, og det kan synast aktuelt å etablera ei ordning
med fellestenester som ivaretek fellesbehov/løysingar.»

I tråd med dette opprettet Rogaland Fylkeskommune flere felles stillinger innen samlingsforvaltning for Norsk Oljemuseum og de fem regionmuseene i Rogaland – Ryfylkemuseet, Haugalandmuseene, Museum Stavanger, Jærmuseet, Dalane Folkemuseum.

Organisering 
Fellestjenestene består av stillinger knyttet til samlingsforvaltning: 
 fotoarkivar (plassert under Haugalandmuseene)
 samlingsteam (plassert under Jærmuseet) 
 bygningsantikvar (plassert under Ryfylkemuseet).

Eksterne lenker 
 Offisielt nettsted
 Informasjon om fellestenestene 
 Regional plan for museum 2011-2014 

Norske kulturorganisasjoner
Issam Jebali

Issam Jebali (født 25. desember 1991) er en tunisisk fotballspiller som spiller for Odense Boldklub.

Den 8. august 2018 skrev han under en fireårskontrakt med Rosenborg frem til sommeren 2022.

Den 19. august 2018 fikk han sin Eliteseriedebut for Rosenborg mot . Han scoret også sitt første Eliteseriemål i samme kamp.

I sesongen 2018 var han med å vinne Eliteserien og Cupen.

Den 30. juli 2019 skrev han under en treårskontrakt med Odense BK frem til sommeren 2022.

Landslaget 
Han ble tatt ut i sin første landslagstropp for  til kampen mot  4. september 2016.

Den 28. august 2018 ble han tatt ut i sin andre landslagstropp for  til kampen mot  9. september 2018.

Den 9. september 2018 fikk han sin første landskamp for  mot .

Han ble tatt ut i s tropp til VM i fotball 2022 i Qatar.

Referanser

Eksterne lenker 
 
 Offisiell statistikk for Rosenborg Ballklub Issam Jebali

Tunisiske fotballspillere
Spillere i Fotball-VM 2022
Norgesmestere i fotball
Utenlandske fotballspillere i Norge
Fotballspillere for Étoile Sportive du Sahel
Fotballspillere for ES Zarzis
Fotballspillere for IFK Värnamo
Fotballspillere for IF Elfsborg
Fotballspillere for Rosenborg BK
Fotballspillere for Al-Wehda Club (Mekka)
Fotballspillere for Odense BK